OBČINA ILIRSKA BISTRICA

URAD ŽUPANA

Bazoviška cesta 14, 6250 Ilirska Bistrica

Telefon 05/714-13-61 ,Telefax 05/714-12-84

Občina Ilirska Bistrica, s sedežem na naslovu Bazoviška cesta 14, 6250 Ilirska Bistrica (v nadaljevanju koncedent) na podlagi 36. in 37. člena Zakona o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40) in določb Odloka o podelitvi koncesije za opravljanje gospodarske javne službe rednega vzdrževanja kategoriziranih občinskih lokalnih cest in o podelitvi koncesije za opravljanje gospodarske javne službe urejanja javnih zelenih površin v Občini Ilirska Bistrica (Objavljeno v Uradnih objavah Snežnika, št. 3/2003, dne 31.5.2003, v nadaljnjem besedilu: Odlok) objavlja;

**javni razpis za PODELITEV KONCESIJE za**

**Izvajanje gospodarske javne službe urejanja javnih zelenih površin v Občini Ilirska Bistrica**

1. Koncedent: Občina Ilirska Bistrica, Bazoviška cesta 14, 6250 Ilirska Bistrica, e-pošta: obcina.ilirska-bistrica@ilirska-bistrica.si.
2. Predmet koncesije: Predmet izvajanja gospodarske javne službe je izvajanje gospodarske javne službe urejanja javnih zelenih površin v Občini Ilirska Bistrica. Pri izvajanju predmeta koncesije mora koncesionar zagotavljati:
* redno negovanje in obnavljanje zelenic, gozda, okrasnega drevja, dreves, grmovja, cvetličnih nasadov, trat in podobno,
* vzdrževanje in obnavljanje pešpoti, ograj klopi in druge opreme,
* varstvo zelenih površin pred poškodbami in boleznimi in
* ostale aktivnosti skladno z razpisno dokumentacijo, Odlokom in koncesijsko pogodbo.
1. Trajanje koncesije: Koncesija se podeli obdobje štirih (4) let.
2. Območje izvajanja koncesije: Koncesija se podeli za območje mesta Ilirska Bistrica, za zelene površine, ki so v lasti oziroma v upravljanju Občine Ilirska Bistrica.
3. Pogoji, ki jih mora izpolnjevati koncesionar:
* da zanj niso podani razlogi za izključitev, kot jih opredeljuje veljavna javnonaročniška zakonodaja,
* da je registriran za opravljanje dejavnosti, ki je predmet koncesije oziroma ima obrtno dovoljenje za opravljanje dejavnosti, ki je predmet koncesije;
* da razpolaga z zadostnimi ustrezno usposobljenimi strokovnimi kadri (znanja oz. izobrazba s področja urejanja zelenih površin in hortikulture, delo na višini,…) in drugimi materialnimi sredstvi za izvajanje dejavnosti, ki je predmet koncesije (mehanizacija, dvižna košara,mulčer…);
* da predloži cenovno opredeljen izvedbeni program vzdrževanja zagotavlja izvajanje vseh ključnih vrst vzdrževalnih del;
* da zagotavlja izvajanje vseh del s področja urejanja zelenih površin, košnje, obrezovanje dreves, urejanje cvetličnih gredic, vzdrževanje urbane opreme, vzdrževanje pešpoti, delo na višini itn;
* da sklenjeno odškodninsko zavarovanje za primere poškodbe pri izvajanju del in odškodninske odgovornosti v skladu z zahtevami zakonodaje;
* da ni v postopku stečaja, likvidacije ali prisilne poravnave;
* da zagotovi, da bo izvajanje dejavnosti, ki je predmet koncesije, potekalo v okviru predpisanih standardov in normativov;
* da pripravi in predloži program izvajanja dejavnosti in cene storitev;
* da pripravi in koncedentu predloži letni poslovni načrt;
* da nima blokiranih poslovnih računov;
* da ima ustrezno bonitetno oceno;
* da predloži zahtevana jamstva;
* da komunicira v slovenskem jeziku in da uporablja tehnične normative in standarde, ki so v veljavi v Republiki Sloveniji, oziroma predpise mednarodnih organizacij, katerih uporabo Republika Slovenija priznava in
* druge pogoje, določene v razpisni dokumentaciji.
1. Pri izvajanju koncesije mora koncesionar:
* koncesijo opravljati kontinuirano in kvalitetno,
* koncesijo opravljati v skladu s pogoji, ki jih določi koncedent,
* zaračunavati cene za izvajanje koncesije po izvedbenem programu,
* zagotoviti, da bo vsa lastnina, ki bi bila po krivdi koncesionarja poškodovana pri opravljanju koncesije, na njegove stroške povrnjena v prvotno stanje, oziroma če to ne bo mogoče, zagotoviti ustrezno odškodnino in
* izvajati vse ostale obveznosti, določene z razpisno dokumentacijo, Odlokom in koncesijsko pogodbo.
1. Vsebina prijav je določena v razpisni dokumentaciji. Prijava mora biti pripravljena skladno z razpisno dokumentacijo.
2. Merila za izbiro koncesionarja: skladno z 18. členom Odloka, se pri odločanju o izbiri koncesionarja kot merila upoštevajo predvsem naslednji kriteriji:
* ponudbena cena,
* strokovna, organizacijska in finančna usposobljenost prijavitelja in
* druge ugodnosti, ki jih nudi prijavitelj.

Celotno merilo in ponderji so podrobneje opredeljeni v razpisni dokumentaciji.

V primeru, da bi imela dva prijavitelja enako število točk ima prednost prijavitelj, s sedežem ali izpostavo na območju občine Ilirska Bistrica.

1. Koncedent si pridržuje pravico, da koncesije ne podeli nobenemu prijavitelju.
2. Rok oddaje prijav: upoštevane bodo vse prijave, ki bodo dostavljene do 15. 6. 2020 do 12:00 ure na naslov koncedenta.
3. Javno odpiranje do predpisanega roka prejetih vlog bo dne 15. 6. 2020 ob 12:30 uri v prostorih Občine Ilirska Bistrica.
4. Rok za sprejem odločitve: odločitev o podelitvi koncesije in izboru koncesionarja bo sprejeta predvidoma v roku 15 dni od pregleda in ocene prijav.
5. Razpisna dokumentacija je na voljo na spletni strani Občine Ilirska Bistrica (https://www.ilirska-bistrica.si/).

Občina Ilirska Bistrica